**Παράγραφοι 18-19** **Μετάφραση**

Λοιπόν από καμιά άλλη εκστρατεία και φρούρηση οχυρών τοποθεσιών, ποτέ μέχρι τώρα δεν έλειψα, αντίθετα όλον τον καιρό συνεχώς μεταξύ των πρώτων εκστράτευα και μαζί με τους τελευταίους υποχωρούσα. Και βέβαια πρέπει απ’ αυτά τα έργα να κρίνετε όσους πολίτες συμπεριφέρονται με φιλοτιμία και φρονιμάδα, και όχι αν κάποιος έχει μακριά μαλλιά, γι’ αυτό το λόγο να τον μισείτε γιατί τέτοιες συνήθειες δε βλάπτουν ούτε τους πολίτες ούτε το δημόσιο, ενώ από αυτούς που θέλουν να ριψοκινδυνεύσουν πολεμώντας τους εχθρούς, όλοι ανεξαίρετα ωφελείστε. Επομένως, δεν είναι δίκαιο, κύριοι βουλευτές, από την εξωτερική εμφάνιση, ούτε να αγαπάτε, ούτε να μισείτε κανέναν, αλλά από τα έργα να κρίνετε γιατί πολλοί, παρ’ όλο που λίγο μιλούν και ντύνονται ευπρεπώς, έχουν γίνει αίτιοι μεγάλων κακών. Αντίθετα άλλοι, ενώ αδιαφορούν γι’ αυτά, σας έχουν κάνει πολλά καλά.

**Πραγματολογικά σχόλια**

**Τῶν τοίνυν ἄλλων στρατείων:** Πρόκειται για στρατιωτικές επιχειρήσεις που είχαν συμβεί μετά το 394 π. Χ.

**φρουρῶν :** Το ουσιαστικό φρούριο σημαίνει την περιφρούρηση των φρουρίων της Αττικής και άλλων οχυρών τοποθεσιών.

**εἴ τις κομᾷ :** Ο Μαντίθεος είχε μακριά μαλλιά και αδιαφορούσε για την εξωτερική του εμφάνιση, στοιχείο που προκαλούσε υποψίες για τις πολιτικές του πεποιθήσεις. Ο Μαντίθεος προσπαθεί εδώ να προλάβει μια δυσμενή αντιμετώπιση από τους δικαστές εξαιτίας της εξωτερικής του εμφάνισης. Άλλωστε, ο ίδιος ήξερε πως ορισμένοι φανατικοί δημοκρατικοί μισούσαν τον σπαρτιατικό τύπο ένδυσης και κόμμωσης που ακολουθούσε.

**Ερμηνευτικός σχολιασμός**

Οι παράγραφοι 18-19 αποτελούν το πρώτο μέρος της «λύσεως». Συγκεκριμένα η «λύσις» αποτελείται από δύο μέρη :

1. Τις παραγράφους 18-19, που ανήκουν στο ευρύτερο μέρος της διήγησης.
2. Τις παραγράφους 20-21 που αποτελούν τον επίλογο.

Η πρώτη περίοδος της παραγράφου 18 αποτελεί τον επίλογο του προηγούμενου τμήματος (παρ. 13-17) όπου ο Μαντίθεος μίλησε για τις στρατιωτικές του επιτυχίες. Η υποδειγματική στάση του Μαντίθεου ως στρατιώτη φαίνεται από :

1. Τον βαθμό συμμετοχής του σε εκστρατείες και φρουρές.
2. Την διάρκεια της συμμετοχής του (πάντα τόν χρόνο διατετέλεκα)
3. Την ποιότητα της συμμετοχής του που δηλώνεται με την αντίθεση «μετά τῶν πρώτων/μετά τῶν τελευταίων».
4. Αξιοσημείωτη τέλος είναι η εμφατική χρήση του πώποτε.

Είναι εύλογο ο ρήτορας να θέλει να καταστήσει πιο έντεχνο το τελευταίο σημείο/επιχείρημα του λόγου, που άλλωστε θα μείνει «ζωηρότερο»στους βουλευτές.

Οι δύο επόμενες περίοδοι εισάγουν το θέμα «Πώς πρέπει να αξιολογήσουν οι βουλευτές τους αγωνιζόμενους και γιατί;»

Η αιτιολόγηση βασίζεται στους δύο ρηματικούς τύπους βλάπτει/ ὠφελεῖσθε : Η πράξη αξιολογείται θετικά όχι μόνο από την ωφέλειά της, αλλά και από την έκταση του αποτελέσματός της. Αυτός που με τις πράξεις του, διακινδυνεύει τη ζωή του για να σώσει την πατρίδα του ωφελεί στο μέγιστο βαθμό την πόλη του, καθώς νοιάζεται για το σύνολο του λαού. Αξιοσημείωτη είναι από την πλευρά του Λυσία η χρήση του β’ πληθυντικού στον ρηματικό τύπο ὠφελεῖσθε , καθώς είναι κατά κάποιο τρόπο δεσμευτική για τους δικαστές.

Η πρώτη περίοδος της παραγράφου 19 είναι κατά κάποιο τρόπο ο επίλογος της προηγούμενης παραγράφου, καθώς δίνει το μέτρο αξιολόγησης του Μαντίθεου, ενώ η δεύτερη περίοδος το τεκμηριώνει. Αυτό που κάνει τον ρήτορα να μιλά για σωστό μέτρο αξιολόγησης του δοκιμαζομένου, είναι κατά πάσα πιθανότητα ο λογικός φόβος ότι οι δικαστές θα ήταν αρνητικοί απέναντί του, εξαιτίας της εξωτερικής του εμφάνισης.

Ιδιαίτερη νοηματική σημασία έχει η χρήση της περίφρασης «οὐκ ἄξιον ἐστίν», που υποδηλώνει μια αξιολογική υπεροχή των βουλευτών, σε σχέση με τον υπόλοιπο κόσμο. Αυτή άλλωστε γίνεται ακόμα πιο αισθητή με την αντίθεση συναισθήματος (φιλεῖν) και λογικής (σκοπεῖν).

**Ρητορικά σχήματα**

Αντιθέσεις : μετά των πρώτων…/μετά των τελευταίων, φιλειν/μισειν,

Έμφαση : ουδεμίας απελείφθην πώποτε/ πάντες υμεις.

Χιαστό : των άλλων στρατειών και πώποτε φρουρών ουδεμιάς άπελείφθην,

αλλά πάντα τον χρόνον διατετέλεκα μετά των πρώτων διατετέλεκα μετά των πρώτων μέν τάς εξόδους ποιούμενος

περίφραση : τάς εξόδους ποιουμενος ( αντί εκστράτευον )

**ΠΑΡΑΓΡΑΦΟΣ 18 (ΛΕΞΙΛΟΓΙΚΑ, ΓΡΑΜΜΑΤΙΚΑ, ΣΥΝΤΑΚΤΙΚΑ)**

**Ετυμολογική προσέγγιση**

***φρουρῶν*(*ἡ φρουρά*):**< *πρὸ + ὁρῶ*

***ἀπελείφθην*(*ἀπολείπομαι)*:**< *ἀπό + λείπομαι*

***διατετέλεκα*(*διατελῶ*):**< *διά* + *τελῶ* <*τέλος*

***ἀναχωρῶν*(*ἀναχωρῶ*):**< *ἀνά* + *χωρῶ* < *χῶρος*

***φιλοτίμως*:**< *φίλος* + *τιμή*

***κοσμίως*:**< *κόσμιος* < *κόσμος*

***πολιτευομένους* (*πολιτεύομαι*):***< ἡ πόλις*

***κομᾷ*(*κομῶ*):**< *κόμη*

***μισεῖν*(*μισῶ*):**< *μίσος*

***ἐπιτηδεύματα*(*τὸ ἐπιτήδευμα*):**< *ἐπιτηδεύω* < *ἐπίτηδες*

***ἰδιώτας*(*ὁ ἰδιώτης*):**< *ἰδιωτεία < ἰδιωτεύω < ἲδιος*

***κινδυνεύειν*(*κινδυνεύω*):**< *κίνδυνος*

***πολεμίους*(*ὁ πολέμιος*):**< *πόλεμος*

***ὠφελεῖσθαι*(*ὠφελοῦμαι*):**< *ὂφελος*

|  |  |  |
| --- | --- | --- |
| **α.ε.** | **Μετάφραση** | **Σύνθετα-Παράγωγα ν.ε.** |
| ***στρατειῶν*** | εκστρατεία | βλ. παρ. 12 *στρατείας* |
| ***φρουρῶν*** | φρουρά | φρουρός, φρουρώ, φρούρηση, φρουρά, αφρούρητος, φρούριο, φρουραρχείο, φρούραρχος, περιφρούρηση |
| ***ἀπελείφθην*** | παραμελώ | βλ. παρ. 10 *καταλειφθείσης* |
| ***χρόνον*** | χρόνος | χρόνος, χρονικός, άχρονος, χρονιά, σύγχρονος, συγχρονισμός, εκσυγχρονισμός, χρονολόγηση, χρονολογικός, χρονολογία, διαχρονικός, χωροχρονικός, τρίχρονος, πολύχρονος, αναχρονιστικός, χρονοδιακόπτης, χρονοκαθυστέρηση |
| ***διατετέλεκα*** | διατελώ | τέλος, τέλεση, τελετή, τελικός, τελώ, εκτέλεση, εκτελεστής, εκτελεστικός, υποτελής, υποτέλεια, συντελώ, συντέλεια, συντελεστής, συντελεσμένος, ατελής, τελετουργία |
| ***ἐξόδους*** | εκστρατεία | βλ. παρ. 14 *ἐξόδου* |
| ***ποιούμενος*** | κάνω | βλ. παρ. 1 *ποιεῖν* |
| ***τελευταίων*** | τελευταίος | τελευτή, τελευταίος |
| ***ἀναχωρῶν*** | αναχωρώ | βλ. παρ. 15 *ἀνεχώρησα* |
| ***φιλοτίμως*** | φιλότιμα | φιλοτιμία, φιλότιμος, φιλότιμο, φιλοτιμώ |
| ***κοσμίως*** | κόσμια | κόσμος, κοσμιότητα, διακοσμώ, διακοσμητής, άκοσμος, κόσμημα, κοσμηματοπωλείο, μικρόκοσμος, μακρόκοσμος, υπόκοσμος, κοσμήτορας |
| ***πολιτευομένους*** | πολιτεύομαι | βλ. παρ. 3 *πολιτείας* |
| ***σκοπεῖν*** | εξετάζω | σκοπιά, σκοπός, ανασκόπηση, περισκόπιο, σκοπεύω, μικροσκόπιο |
| ***κομᾷ*** | αφήνω μακρυά μαλλιά | κομμωτήριο, κομμωτής, κόμμωση, κομμωτικός, κομίζω, συγκομιδή, κομιστής, κομήτης, γαλακτοκομία, μελισσοκομία, ανακομιδή, μετακόμιση, προσκόμιση, αποκομίζω, μετακομιδή |
| ***μισεῖν*** | μισώ | μίσος, μισητός, αξιομίσητος, μισογύνης |
| ***ἐπιτηδεύματα*** | συνήθεια | επιτήδειος, ανεπιτήδειος, επιτηδευματίας, επιτήδευση |
| ***ἰδιώτας*** | ιδιώτης | βλ. παρ. 11 *ἰδιωτικός* |
| ***κοινὸν*** | κοινό | βλ. παρ. 11 *κοινῶν* |
| ***πόλεως*** | πόλη | βλ. παρ. 3 *πολιτείας* |
| ***βλάπτει*** | βλάπτω | βλάβη, αβλαβής, βλαβερός, βλαμμένος, βλαπτικός |
| ***κινδυνεύειν*** | κινδυνεύω | βλ. παρ. 12 *κινδύνους* |
| ***ἐθελόντων*** | θέλω | θέληση, θέλημα, θεληματικός, ηθελημένος, άθελα, εθελοντής |
| ***πολεμίους*** | εχθρός | βλ. παρ. 12 *πολεμίους* |
| ***ὠφελεῖσθε*** | ωφελούμαι | ωφέλεια, ωφέλιμος, όφελος, ωφελημένος, ανώφελος, ανωφελής, οφειλή, οφείλω, εξοφλώ, εξόφληση, ανεξόφλητος, εξοφλημένος |

**Χρονικές αντικαταστάσεις**

* *ἀπολείπομαι, ἀπελειπόμην, ἀπολείψομαι, ἀπολειφθήσομαι, ἀπελιπόμην,****ἀπελείφθην****, ἀπολέλειμμαι, ἀπελελείμμην*
* *διατελῶ, διετέλουν, διατελέσω, διετέλεσα,****διατετέλεκα****, διετετελέκειν*
* ***ποιούμενος****, ποιησόμενος/ ποιηθησόμενος, ποιησάμενος/ ποιηθείς, πεποιημένος*
* ***ἀναχωρῶν****, ἀναχωρησόμενος/ ἀναχωρήσων, ἀναχωρήσας, ἀνακεχωρηκώς*
* ***χρή****, χρῆν/ ἐχρῆν*
* ***πολιτευομένους****, πολιτευσομένους, πολιτευσαμένους/ πολιτευθέντας, πεπολιτευμένους*
* ***σκοπεῖν****/ σκοπεῖσθαι, σκέψεσθαι, σκέψασθαι, ἐσκέφθαι*
* ***κομᾷ****, ἐκόμα, κομήσει, ἐκόμησε*
* ***μισεῖν****, μισήσειν, μισήσαι, μεμισηκέναι*
* ***βλάπτει****, ἒβλαπτε, βλάψει, ἒβλαψε, βέβλαφε, ἐβεβλάφει*
* ***κινδυνεύειν****, κινδυνεύσειν, κινδυνεῦσαι, κεκινδυνευκέναι*
* ***ἐθελόντων****,*(*ἐ*)*θελησόντων,*(*ἐ*)*θελησάντων, ἠθεληκότων*
* ***ὠφελεῖσθε****, ὠφελεῖσθε, ὠφελήσεσθε/ ὠφεληθήσεσθε, ὠφελήθητε, ὠφέλησθε, ὠφέλησθε*

**Εγκλιτικές αντικαταστάσεις**

* ***ἀπελείφθην****, ἀπολειφθῶ, ἀπολειφθείην,*(*ἀπολειφθῆναι, ἀπολειφθείς*)
* ***διατετέλεκα****, διατετελεκώς ὦ, διατετελεκώς εἲην,*(*διατετελεκέναι, διατετελεκώς*)
* ***χρή****/χρεών ἐστί,*(*χρή/χρεών ᾖ*)*, χρείη/χρεών εἲη, χρεών ἒστω,*(*χρῆναι/χρεών εἶναι, χρεών*)
* ***κομᾷ****, κομᾷ, κομῷ/ κομῴη, κομάτω,*(*κομᾶν, κομῶν*)
* ***βλάπτει****, βλάπτῃ, βλάπτοι, βλαπτέτω,*(*βλάπτειν, βλάπτων*)
* ***ὠφελεῖσθε****, ὠφελῆσθε, ὠφελοῖσθε, ὠφελεῖσθε,*(*ὠφελεῖσθαι, ὠφελούμενοι*)

**Συντακτική ανάλυση**

***Τῶν τοίνυν ἄλλων στρατειῶν καὶ φρουρῶν οὐδεμιᾶς ἀπελείφθην πώποτε*:**Κύρια πρόταση

***ἀπελείφθην*:**ρήμα/***ἐγώ*(*ενν.*):**υποκείμενο/ ***οὐδεμιᾶς*:**αντικείμενο.

***Τῶν στρατειῶν καὶ φρουρῶν*:**γενικές διαιρετικές στο ***οὐδεμιᾶς.***

***Τῶν ἄλλων*:**επιθετικός προσδιορισμός στα ***τῶν στρατειῶν καὶ φρουρῶν.***

***πώποτε*:**επιρρηματικός προσδιορισμός του χρόνου στο ***ἀπελείφθην.***

***ἀλλὰ πάντα τὸν χρόνον διατετέλεκα μετὰ τῶν πρώτων μὲν τὰς ἐξόδους ποιούμενος͵ μετὰ τῶν τελευταίων δὲ ἀναχωρῶν*:**Κύρια πρόταση

***διατετέλεκα*:**ρήμα/***ἐγώ*(*ενν.*):**υποκείμενο.

***τὸν χρόνον*:**αιτιατική του χρόνου στα ***διατετέλεκα ποιούμενος … ἀναχωρῶν.***

***πάντα*:**κατηγορηματικός προσδιορισμός στο ***τὸν χρόνον.***

***ποιούμενος μὲν- δὲ ἀναχωρῶν*:**κατηγορηματικές μετοχές από το ***διατετέλεκα*** με υποκείμενο ***ἐγώ***(συνημμένη) ως κατηγορούμενα στο υποκείμενό τους.

***τὰς ἐξόδους*:**αντικείμενο στο ***ποιούμενος.***

***μετὰ τῶν πρώτων*:**εμπρόθετος επιρρηματικός προσδιορισμός που δηλώνει σύμπραξη-συνοδεία στο ***ποιούμενος.***

***μετὰ τῶν τελευταίων*:**εμπρόθετος επιρρηματικός προσδιορισμός που δηλώνει σύμπραξη-συνοδεία στο ***ἀναχωρῶν.***

***καίτοι χρὴ τοὺς φιλοτίμως καὶ κοσμίως πολιτευομένους ἐκ τῶν τοιούτων σκοπεῖν͵ ἀλλ΄ οὐκ διὰ τοῦτο μισεῖν*:**Κύρια πρόταση

***χρὴ*:**ρήμα/***σκοπεῖν – οὐκ μισεῖν*:**υποκείμενα απρόσωπου ρήματος, τελικά απαρέμφατα με υποκείμενο***ὑμᾶς*(*ενν.*)** (ετεροπροσωπία).

***τοὺς πολιτευομένους*:**επιθετική μετοχή με υποκείμενο το άρθρο της, ***τοὺς***ως αντικείμενο στο ***σκοπεῖν***.

***φιλοτίμως καὶ κοσμίως*:**επιρρηματικοί προσδιορισμοί του τρόπου στο***πολιτευομένους.***

***ἐκ τῶν τοιούτων*:**εμπρόθετος επιρρηματικός προσδιορισμός της συμφωνίας στο ***σκοπεῖν.***

***διὰ τοῦτο*:**εμπρόθετος επιρρηματικός προσδιορισμός της αιτίας στο ***μισεῖν.***

***εἴ τις κομᾷ*:**Δευτερεύουσα επιρρηματική αιτιολογική πρόταση ως επιρρηματικός προσδιορισμός της αιτίας στο ***μισεῖν*** της κύριας πρότασης που προηγείται.

***κομᾷ*:**ρήμα/ ***τις*:**υποκείμενο.

***τὰ μὲν γὰρ τοιαῦτα ἐπιτηδεύματα οὔτε τοὺς ἰδιώτας οὔτε τὸ κοινὸν τῆς πόλεως βλάπτει*:**Κύρια πρόταση

***βλάπτει*:**ρήμα/ ***τὰ ἐπιτηδεύματα*:**υποκείμενο (αττική σύνταξη)***/ οὔτε τοὺς ἰδιώτας-οὔτε τὸ κοινὸν*:**αντικείμενα.

***τοιαῦτα*:**επιθετικός προσδιορισμός στο ***τὰ ἐπιτηδεύματα.***

***τῆς πόλεως*:**γενική κτητική στο ***κοινόν.***

***ἐκ δὲ τῶν κινδυνεύειν ἐθελόντων πρὸς τοὺς πολεμίους ἅπαντες ὑμεῖς ὠφελεῖσθε*:**Κύρια πρόταση

***ὠφελεῖσθε*:**ρήμα/ ***ὑμεῖς*:**υποκείμενο.

***ἅπαντες*:**κατηγορηματικός προσδιορισμός στο ***ὑμεῖς.***

***ἐκ τῶν ἐθελόντων*:**εμπρόθετος επιρρηματικός προσδιορισμός του ποιητικού αιτίου στο ***ὠφελεῖσθε.***

***τῶν ἐθελόντων*:**επιθετική μετοχή με υποκείμενο το άρθρο της, ***τῶν.***

***κινδυνεύειν*:**αντικείμενο στο ***ἐθελόντων***, τελικό απαρέμφατο με υποκείμενο ***τῶν ἐθελόντων***(ταυτοπροσωπία).

***πρὸς τοὺς πολεμίους*:**εμπρόθετος επιρρηματικός προσδιορισμός που δηλώνει εχθρική διάθεση στο ***κινδυνεύειν.***

**ΠΑΡΑΓΡΑΦΟΣ 19 (ΛΕΞΙΛΟΓΙΚΑ, ΓΡΑΜΜΑΤΙΚΑ, ΣΥΝΤΑΚΤΙΚΑ)**

**Ετυμολογική προσέγγιση**

***ὂψεως (ἡ ὂψις*):**< *ὁράω* –*ῶ*

***κοσμίως*:**< *κόσμιος < κόσμος*

***ἀμπεχόμενοι (ἀμπέχομαι/ ἀμπίσχομαι*):**< *ἀμφί* + *ἒχω*

***ἀμελοῦντες (ἀμελῶ*):**< *ἀμελής* < *ἀ* (στερ.) + *μέλω* (= φροντίζω)

***εἰργασμένοι εἰσίν (ἐργάζομαι*):**< *ἒργον*

**Λεξιλογικός πίνακας**

|  |  |  |
| --- | --- | --- |
| **α.ε.** | **Μετάφραση** | **Σύνθετα-Παράγωγα ν.ε.** |
| ***ἄξιον*** | άξιος | βλ. παρ. 3 *ἀξιῶ* |
| ***ὄψεως*** | όψη | βλ. παρ. 8 *ὁρῶ* |
| ***βουλή*** | βουλή | βλ. παρ. 1 *βουλή* |
| ***φιλεῖν*** | αγαπώ | φίλος, φιλία, φιλί, φίλημα, φιλώ, φιλικός, φιλικότητα, φιλότεχνος, φιλαργυρία, ζωοφιλία, φιλεύσπλαχνος, φιλόσοφος, προσφιλής |
| ***μισεῖν*** | μισώ | βλ. παρ. 18 *μισεῖν* |
| ***ἔργων*** | έργο | εργάτης, εργασία, εργατικός, εργατικότητα, εργώδης, άνεργος, άεργος, εργάζομαι, εργοστάστιο, εργοτάξιο, εργοδηγός, εργαλείο, ανεργία, πάρεργο, εργόχειρο, απεργώ, απεργοσπάστης |
| ***σκοπεῖν*** | εξετάζω | βλ. παρ. 6 *σκοπεῖν* |
| ***μικρὸν*** | μικρός | μικραίνω, μικρότητα, μικρόσωμος, μικροσκοπικός, μικροδείχνω |
| ***διαλεγόμενοι*** | μιλώ | διάλογος, διαλογικός. διαλεκτικός, διαλεγόμενος |
| ***κοσμίως*** | κόσμια | βλ. παρ. 18 *κοσμίως* |
| ***ἀμπεχόμενοι*** | ντύνομαι | αμπέχονο |
| ***μεγάλων*** | μεγάλος | μεγαλώνω, μεγάλος, μεγαλοπράγμων |
| ***κακῶν*** | κακό | κακός, κακοσμία, κακολογώ, κακία, κακότεχνος, κακοήθεια, κακοπερνώ, κακοτοπιά, κακομοίρης, κακόγλωσσσος, άκακος, κακεντρεχής, κακοδαίμων |
| ***αἴτιοι*** | αίτιος | βλ. παρ. 1 *αἰτίους* |
| ***γεγόνασιν*** | γίνομαι | βλ. παρ. 10 *γενέσθαι* |
| ***ἀμελοῦντες*** | αδιαφορώ | αμέλεια, αμελώ, αμελητέος, αμελής |
| ***κἀγαθὰ*** | καλός | βλ. παρ. 1 *ἀγαθῶν* |
| ***εἰργασμένοι*** | εργάζομαι | βλ. *ἒργων* |

**Χρονικές αντικαταστάσεις**

* ***φιλεῖν****, φιλήσειν, φιλῆσαι, πεφιληκέναι*
* ***διαλεγόμενοι****, διαλεξόμενοι/ διαλεχθησόμενοι/*(*διαλεγησόμενοι*)*, διαλεχθέντες/*(*διαλεγέντες*)*, διειλεγμένοι*
* ***ἀμπεχόμενοι****/ ἀμπισχόμενοι,*(*ἀμφεξόμενοι*)*,*(*ἀμπισχόμενοι*)
* *γίγνονται, ἐγίγνοντο, γενήσονται, ἐγένοντο,****γεγόνασιν****/γεγένηνται, ἐγεγόνεσαν/ ἐγεγένηντο*
* ***ἀμελοῦντες****, ἀμελήσοντες, ἀμελήσαντες, ἠμεληκότες*
* *ἐργάζονται, εἰργάζοντο/ἠργάζοντο, ἐργάσονται/ἐργασθήσονται, εἰργάσαντο/ἠργάσαντο/ εἰργάσθησαν,****εἰργασμένοι*** *εἰσί, εἰργασμένοι ἦσαν*

**Εγκλιτικές αντικαταστάσεις**

* ***γεγόνασι****, γεγονότες ὦσι, γεγονότες εἲησαν/εἶεν, γεγονότες ἒστων/ἒστωσαν,*(*γεγονέναι, γεγονότες*)
* ***εἰργασμένοι εἰσί****, εἰργασμένοι ὦσι, εἰργασμένοι εἲησαν/εἶεν, εἰργάσθων,*(*εἰργάσθαι, εἰργασμένοι*)

**Συντακτική ανάλυση**

***ὥστε οὐκ ἄξιον ἀπ΄ ὄψεως͵ ὦ βουλή͵ οὔτε φιλεῖν οὔτε μισεῖν οὐδένα͵ ἀλλ΄ ἐκ τῶν ἔργων σκοπεῖν*:**Κύρια πρόταση

***οὐκ ἄξιον*(*ἐστι*):**ρήμα/ ***οὔτε φιλεῖν οὔτε μισεῖν͵ ἀλλ΄ σκοπεῖν*:**υποκείμενα της απρόσωπης έκφρασης, τελικά απαρέμφατα με υποκείμενο***ὑμᾶς*(*ενν.*)** (ετεροπροσωπία).

***οὐδένα*:**αντικείμενο στα ***οὒτε φιλεῖν οὒτε μισεῖν****,****ἀλλ΄ σκοπεῖν.***

***ἐκ τῶν ἔργων*:**εμπρόθετος επιρρηματικός προσδιορισμός που δηλώνει συμφωνία στο ***σκοπεῖν.***

***ἀπ΄ ὄψεως*:**εμπρόθετος επιρρηματικός προσδιορισμός της αιτίας στα ***οὒτε φιλεῖν οὒτε μισεῖν.***

***ὦ βουλή*:**κλητική προσφώνηση.

***πολλοὶ μὲν γὰρ μικρὸν διαλεγόμενοι καὶ κοσμίως ἀμπεχόμενοι μεγάλων κακῶν αἴτιοι γεγόνασιν*:**Κύρια πρόταση

***γεγόνασιν*:**ρήμα/ ***πολλοὶ*:**υποκείμενο/ ***αἴτιοι*:**κατηγορούμενο στο ***πολλοί*** μέσω του συνδετικού ρήματος***γεγόνασιν.***

***κακῶν*:**γενική αντικειμενική στο ***αἲτιοι.***

***μεγάλων*:**επιθετικός προσδιορισμός στο ***κακῶν.***

***διαλεγόμενοι καὶ ἀμπεχόμενοι*:**επιρρηματικές εναντιωματικές μετοχές με υποκείμενο ***πολλοί*** (συνημμένες) ως επιρρηματικοί προσδιορισμοί της εναντίωσης στο ***γεγόνασιν.***

***μικρὸν*:**αντικείμενο σύστοιχο στο ***διαλεγόμενοι.***

***κοσμίως*:**επιρρηματικός προσδιορισμός του τρόπου στο ***ἀμπεχόμενοι.***

***ἕτεροι δὲ τῶν τοιούτων ἀμελοῦντες πολλὰ κἀγαθὰ ὑμᾶς εἰσιν εἰργασμένοι*:**Κύρια πρόταση

***εἰσιν εἰργασμένοι*:**ρήμα /***ἕτεροι*:**υποκείμενο/ ***ὑμᾶς*:**αντικείμενο άμεσο/ ***πολλὰ κἀγαθὰ*:**αντικείμενα έμμεσα και σύστοιχα.

***ἀμελοῦντες*:**επιρρηματική εναντιωματική μετοχή με υποκείμενο ***ἓτεροι*** (συνημμένη) ως επιρρηματικός προσδιορισμός της εναντίωσης στο ***εἰσιν εἰργασμένοι.***

***τῶν τοιούτων*:**αντικείμενο στο***ἀμελοῦντες.***